07/09/2018 | Administración LocalMunicipal
Noia
Administración Financeira. Intervención
Aprobación definitiva da modificación da Ordenanza reguladora do imposto sobre bens inmobles (IBI)

ANUNCIO ELEVACIÓN A DEFINITIVO DO ACORDO PROVISIONAL DE MODIFICACIÓN DA ORDENANZA NUMERO 19, REGULADORA DO IMPOSTO SOBRE BENS INMOBLES 1.–Transcorrido o prazo de exposición ao público do acordo provisional de modificación da Ordenanza fiscal número 19, reguladora do Imposto sobre bens inmobles, adoptado polo Pleno da Corporación con data vinte e nove de maio de dous mil dezaoito, e non sendo presentado, dentro do mesmo, reclamación algunha, dito acordo, así como a ordenanza fiscal anexa ao mesmo, elévase a definitivo, de conformidade co disposto no artigo 17.3 do Real decreto lexislativo 2/2004, do 5 de marzo, polo que se aproba o Texto refundido da Lei das facendas locais.2.–O acordo de modificación entrará en vigor o día seguinte da súa publicación no Boletín Oficial da Provincia e comezará a aplicarse o 1 de xaneiro de 2019, permanecendo en vigor en tanto non se acorde a súa modificación ou derrogación expresas.3.–De conformidade co disposto no artigo 19.1 do R. D. Lexislativo 2/2004, contra o presente acordo as persoas lexitimadas poderán interpoñer o correspondente recurso contencioso administrativo. En Noia, a 30 de agosto de 2018. O concelleiro delegado da área de economía e facenda José Saturnino Balderrábano Mayo ANEXO I ORDENANZA FISCAL NÚMERO 19, REGULADORA DO IMPOSTO SOBRE BENS INMOBLES Artigo 1.–Fundamento e natureza.1. O imposto sobre bens inmobles é un tributo directo de carácter real que grava o valor dos bens inmobles sitos no termo municipal de Noia, establecido con carácter obrigatorio no RDL 2/2004, do 5 de marzo, polo que se aproba o Texto Refundido da Lei de Facendas Locais 2. De conformidade cos artigos 59.1,15.2 e 16 do citado RDL 2/2004, do 5 de marzo, o Concello de Noia acorda a ordenación deste tributo segundo as normas que contén a presente Ordenanza, en concordancia co disposto nos artigos 61 a 77 do RDL 2/2004, RDL 1/2004, do 5 de marzo, e restante normativa de aplicación. Artigo 2.–Feito impoñible.1. Constitúe o feito impoñible deste imposto a titularidade dos seguintes dereitos sobre os bens inmobles rústicos e urbanos, e sobre os bens de características especiais: a) Dunha concesión administrativa sobre os propios inmobles ou sobre os servizos públicos ós que estean afectos. b) Dun dereito real de superficie. c) Dun dereito real de usufruto. d) Do dereito de propiedade.2. A realización do feito impoñible que corresponda, de entre os definidos no apartado anterior pola orde nel establecido, determinará a non suxeición do inmoble ás restantes modalidades no mesmo previstas. Nos inmobles de características especiais aplicarase a mesma prelación, salvo cando os dereitos de concesión que poidan recaer sobre o inmoble non esgoten a súa extensión superficial, suposto no que tamén realizarase o feito impoñible polo dereito de propiedade sobre a parte do inmoble non afectada por unha concesión.3. Os efectos deste imposto, terán a consideración de bens inmobles rústicos, urbanos e de características especiais os definidos como tales no R. D. 1/2004, do 5 de marzo. O carácter urbano ou rústico do inmoble dependerá da natureza do solo, conforme ás normas reguladoras do Catastro inmobiliario, serán inmobles de natureza urbana: a) O solo clasificado polo planeamento urbanístico como urbano; os terreos que teñan a consideración de urbanizables segundo o planeamento e estañan incluídos en sectores; o resto do solo clasificado como urbanizable a partir do momento da aprobación do instrumento urbanístico que o desenrole. Exceptúanse da consideración de solo de natureza urbana o que integre os bens inmobles de características especiais. b) Terán a consideración de construcións:  Os edificios, calesqueira que sexan os materiais de que estean construídos e o uso a que se destinen, sempre que se atopen unidos permanentemente ao solo e con independencia de que se alcen sobre a súa superficie ou estean enclavados non subsolo e de que poidan ser transportados ou desmontados.  As instalacións industriais, comerciais, deportivas, de recreo, agrícolas, gandeiras, forestais e piscícolas de auga doce, considerándose como tales, entre outras, os diques, tanques, cargadeiros, múelles, pantaláns e invernadoiros e excluíndo en todo caso a maquinaria e o utillaxe.  As obras de urbanización e de mellora, tales como as e invernadoiros, explanacións e as que se realicen para o uso dos espazos descubertos, como son os recintos destinados a mercados, os depósitos ao aire libre, os campos de práctica de deporte, os estacionamento e os espazos anexos ou accesorios aos edificios e instalacións.  Non terán a consideración de construcións aquelas obras de urbanización ou mellora que regulamentariamente se determinen, sen prexuízo de que o seu valor deba incorporarse ao do ben inmoble como parte inherente ao valor do solo, nin tinglados ou cobertizos de pequena entidade.4. Terán a consideración de bens inmobles de natureza rústica aqueles que non sexan de natureza urbana nin estean integrados nun ben inmoble de características especiais.5 Segundo o disposto no art.8.1 do RDL 1/2004, do 5 de marzo, os bens inmobles de características especiais constitúen un conxunto complexo de uso especializado, integrado por solo, edificios, instalacións e obras de urbanización e mellora, que polo seu carácter unitario e por estar vinculado de forma definitiva para o seu funcionamento, configúrase a efectos catastrais como un único inmoble. Considéranse bens inmobles de características especiais os comprendidos nos seguintes grupos: a) Os destinados a produción da enerxía eléctrica e gas e ó refino do petróleo, e as centrais nucleares. b) A presa, saltos de auga e encoros, incluído o seu leito ou vaso, excepto as destinadas exclusivamente ao rego. c) As autoestradas, estradas e túneles de peaxe. d) Os aeroportos e portos comerciais. O conxunto complexo susceptible de cualificarse como ben inmoble de características especiais entenderase como un único ben inmoble, con independencia de que poida estar integrado por un ou varios recintos ou parcelas.6. No suposto de que un mesmo inmoble se atope localizado en distintos termos municipais, entenderase, a efectos do imposto, que pertencen a cada un deles pola superficie que ocupe no respectivo termo municipal. Artigo 3.–Non suxeición. Non están suxeitos a este imposto: a) As estradas, os camiños, as demais vías terrestres e os bens de dominio público marítimo terrestre e hidráulico, sempre que sexan de aproveitamento público e de balde. b) Os seguintes bens inmobles propiedade do Concello de Noia, enclavados dentro do termo municipal: I. Os bens inmobles de dominio público afectos o uso público. II. Os bens inmobles de dominio público afectos a un servizo público xestionados directamente polo Concello, excepto cando se trate de inmobles cedidos a terceiros mediante contraprestación. III. Os bens inmobles patrimoniais, exceptuados igualmente os cedidos a terceiros mediante contraprestación. Artigo 4.–Suxeito pasivo.1. Son suxeitos pasivos, a título de contribuíntes, as persoas naturais e xurídicas e as Entidades ás que se refire o artigo 35.4 da Lei 58/2003, do 17 de decembro, Xeral Tributaria, que ostenten a titularidade do dereito que, en cada caso, sexa constitutivo do feito impoñible do imposto.2. Nos supostos de cambio, por calquera causa, na titularidade dos dereitos que constitúan o feito impoñible deste imposto, os bens inmobles obxecto de ditos dereitos quedarán afectos ó pago da totalidade da cota tributaria nos temos previstos na Lei 58/2003, do 1 de decembro, Xeral Tributaria. A estes efectos, os notarios solicitarán información e advertirán ós comparecentes sobre as débedas pendentes polo Imposto sobre Bens Inmobles asociados ó inmoble que se transmite.3. Responden solidariamente da cota do imposto, en proporción ás súas respectivas participacións, os copartícipes ou cotitulares das entidades á que se refire o artigo 35.4 da Lei 58/2003, do 17 de decembro, Xeral Tributaria, se figuran inscritos como tales no Catastro Inmobiliario. De non figuraren inscritos, a responsabilidade esixirase por partes iguais en todo caso. Artigo 5.–Exencións.1. Estarán exentos os seguintes inmobles: a) Os que sexan propiedade do Estado, das Comunidades Autónomas, ou das Entidades Locais que estean directamente afectos á seguridade cidadá, e ós servizos educativos e penitenciarios, así como os do Estado afectos a defensa nacional. b) Os bens comunais e os montes veciñais en man común. c) Os da Igrexa Católica, nos termos previstos no Acordo entre o Estado español a Santa Sede sobre asuntos económicos, do 3 de xaneiro de 1979, e os das Asociacións confesionais non católicas legalmente recoñecidas, nos termos establecidos nos respectivos acordos de cooperación subscritos en virtude do disposto no art.16 da Constitución. d) Os da Cruz Vermella Española. e) Os inmobles ós que sexa de aplicación a exención en virtude de Convenios Internacionais en vigor e, a condición de reciprocidade, os dos Gobernos estranxeiros destinados a súa representación diplomática, consular ou ós seus organismos oficiais. f) A superficie dos montes poboados con especies de crecemento lento, regulamentariamente determinadas, no que o principal aproveitamento sexa madeira ou corcho, sempre que a densidade do arborado sexa a propia ou normal de especie. g) Os terreos ocupados por liñas de ferrocarrís e os edificios enclavados nos mesmos terreos, que estean dedicados a estacións, almacéns, ou calquera outro servizo indispensable para a explotación de ditas liñas. Non están exentos, por conseguinte, os establecementos de hostalería, espectáculos, comerciais e de esparcimento, as casas destinadas a vivendas dos empregados, as oficinas da dirección nin as instalacións fabrís. h) Os inmobles urbanos nos que resulte unha cota líquida inferior a 5 €, así como o conxunto de inmobles rústicos dun mesmo suxeito pasivo nos que a súa cota agrupada sexa inferior a 5 euros. i) Así mesmo, previa solicitude, estarán exentos: 1) Os bens inmobles que se destinen o ensino por centros docentes acollidos, total ou parcialmente, ó réxime de concerto educativo, en canto á superficie afectada o ensino concertado.2) Os declarados expresa e individualizadamente monumento ou xardín histórico de interese cultural, mediante Real Decreto na forma establecida polo artigo 9 da Lei 16/1985, do 25 de xuño, de Patrimonio Histórico Español, e inscritos no Rexistro Xeral ó que se refire o seu artigo 12 como integrantes do Patrimonio Histórico Español, así como os comprendidos nas disposicións adicionais primeira, segunda e quinta de dita Lei. Esta exención non alcanzará a calquera clase de bens urbanos dentro do perímetro delimitativo das zonas arqueolóxicas e sitios e conxuntos históricos, globalmente integrados neles, senón, exclusivamente, ós que reúnan as seguintes condicións: en zonas arqueolóxicas, os incluídos como obxecto de especial protección no instrumento de planeamento urbanístico a que se refire o artigo 20 da Lei 16/1985, do 25 de xuño de Patrimonio Histórico Español. j) En sitios ou conxuntos históricos, os que conten cunha antigüidade igual ou superior a cincuenta anos, e estean incluídos no catálogo previsto no Real Decreto 2159/1978 de 23 de xuño polo que se aproba o Regulamento de Planeamento para o desenvolvemento e aplicación da Lei sobre Réxime do Solo e Ordenación Urbana, como obxecto de protección integral nos termos previstos no artigo 21 da Lei 16/1985, do 25 de xuño. k) A superficie dos montes en que se realicen repoboacións forestais ou rexeneración de masas arboradas suxeitas a proxectos de ordenación ou plans técnicos aprobados pola Administración Forestal. Esta exención terá unha duración de 15 anos, contados a partir do período impositivo seguinte a aquel en que se realice a súa solicitude. Artigo 6.–Bonificacións.1.–Terán dereito a unha bonificación do 90%. na cota íntegra do imposto, sempre que así se solicite polos interesados antes do inicio das obras, os inmobles que constitúan o obxecto da actividade das empresas de urbanización, construción e promoción inmobiliaria tanto de obra nova como de rehabilitación equiparable a esta, e non figuren entre os bens do seu inmobilizado. O prazo de aplicación desta bonificación comprenderá dende o período impositivo seguinte a aquel no que se inicien as obras ata o posterior a terminación das mesmas, sempre que durante ese tempo se realicen obras de urbanización ou construción efectiva, e sen que, en ningún caso, poida exceder de tres períodos impositivos. Para aproveitar de dita bonificación, os interesados deberán presentar a documentación seguinte: a) Acreditación de que a empresa se dedica á actividade de urbanización, construción e promoción inmobiliaria, mediante a presentación dos estatutos da sociedade b) Acreditación de que o inmoble obxecto de bonificación non forma parte do inmobilizado, mediante certificación do Administrador da Sociedade, ou fotocopia do derradeiro balance presentado ante a Axencia estatal de administración tributaria, ós efectos do Imposto sobre sociedades. c) Copia da solicitude de lucenza de obras. d) Certificado do Técnico Director das obras de urbanización, no que se indique a data de inicio das obras.2.–Terán dereito a unha bonificación do 50% na cota íntegra do imposto, durante os tres períodos impositivos seguintes ó do outorgamento da cualificación definitiva, as vivendas de protección oficial e as que resulten equiparables a estas conforme á normativa da Comunidade Autónoma. Dita bonificación concederase a petición do interesado e poderá efectuarse en calquera momento anterior á terminación dos tres períodos impositivos de duración da mesma e surtirá efectos, no seu caso, dende o período impositivo seguinte aquel en que se solicite. Os solicitantes presentarán a cédula de cualificación definitiva como Vivenda de protección autonómica do inmoble e a documentación acreditativa da titularidade do mesmo.3.–Os suxeitos pasivos que ostente a condición de titulares de familia numerosa gozarán dunha bonificación do 90% na cota íntegra do inmoble de uso residencial que constitúa a súa residencia habitual, e na que estañan empadroados os membros da unidade familiar, sempre que se cumpran ademais os seguintes requisitos: Que a suma dos suma dos valores catastrais de tódolos bens inmobles no termo municipal de Noia, dos que sexan suxeitos pasivos o titular da familia numerosa ou algún dos membros desta, non exceda de 100.000 € Que os ingresos brutos da unidade familiar, tendo en conta o número de membros desta, non exceda dos seguintes límites: Os suxeitos pasivos que, cumprindo cos requisitos establecidos no apartado anterior, pretendan gozar da bonificación, deberán presentar a correspondente solicitude, antes do 31 de marzo do ano correspondente ó período impositivo no que pretendan que produza efectos. Xuntamente co escrito deberá achegarse a seguinte documentación:  Copia compulsada do título de familia numerosa expedido polo órgano competente.  Certificado de empadroamento do titular da familia numerosa, referida a situación existente a 31 de decembro do ano inmediato anterior, no que conste os membros da unidade familiar que conviven no inmoble para o que se solicita a bonificación.  Copia compulsada das derradeiras declaracións do imposto sobre a renda das persoas físicas presentadas polo titular da familia numerosa e, no seu caso, por cada un dos membros da unidade familiar que obteña rendas suxeitas o referido imposto. No caso de non estar obrigados a presentar declaración da renda, aportarán certificado no que conste que non se ten presentado esta, e nóminas, certificados de retención ou calquera outro documento que serva para a determinación dos ingresos brutos. A bonificación concedida só producirá efectos para o período impositivo no que se insta a súa concesión, debendo solicitar a súa prórroga nos seguintes períodos impositivos, aportando de novo a documentación que acredite que se seguen a cumprilos requisitos para o seu goce 4.–Terán dereito a unha bonificación de ata o 95% da cota íntegra do imposto a favor de inmobles urbanos nos que se desenvolvan actividades económicas que sexan declaradas de especial interese municipal por concurrir circunstancias de fomento de emprego, regulada no artigo 74.2 quáter do Real Decreto Lexislativo 2/2004, do 5 de marzo, polo que se aproba o Texto Refundido da Lei de Facendas Locais. Esta medida será de aplicación unicamente a aqueles supostos de implantación dunha nova actividade económica, así como a aqueles outros que consistan nunha ampliación das instalacións sempre e cando impliquen creación de emprego, establecéndose os seguintes tramos: – 95 % pola creación de máis de 20 postos de traballo. – 75% pola creación de entre 11 e 20 postos de traballo. – 50% pola creación de ata 10 postos de traballo. Corresponderá a declaración de especial interese ao Pleno da Corporación e acordarase, previa solicitude do suxeito pasivo, polo voto favorable da maioría simple. Á presente bonificación resúltanlle de aplicación as seguintes normas: a) A titularidade do dereito que, no seu caso, sexa constitutivo do feito impoñible do imposto sobre o inmoble polo que se solicita a bonificación, debe corresponder as persoas físicas ou xurídicas ou as entidades ás que se refire o artigo 35.4 da Lei Xeral Tributaria que desenvolvan en dito inmoble a actividade económica declarada de especial interese municipal pola creación de emprego. Por tanto, deberá coincidir o suxeito pasivo do Imposto co empleador. b) Non se entenderá que concorre o requisito de nova actividade:  Cando a actividade económica fose realizada anteriormente por outras persoas ou entidades relacionadas no sentido do artigo 18 da Lei 27/2014, do 27 de novembro, reguladora do Imposto sobre sociedades e transmitida, por calquera título xurídico, á entidade de nova creación.  Cando a actividade económica fose realizada, durante o ano anterior á constitución da entidade, por unha persoa física que ostente unha participación, directa ou indirecta, no capital ou nos fondos propios da entidade de nova creación superior ao 50 por cen.  Non terán a consideración de entidades de nova creación aquelas que formen parte dun grupo nos termos establecidos no artigo 42 do Código de Comercio.  Non se entenderá nova actividade cando no mesmo local para o que se solicita a bonificación se viñera desenvolvendo calquera outra actividade, polo mesmo titular, baixo outro epígrafe do Imposto sobre actividades económicas. c) Entenderase por ampliación das instalacións, a apertura dun novo centro de traballo, sempre e cando se manteña a apertura dos centros nos que xa viña desenvolvendo habitualmente a actividade. d) Á solicitude de bonificación o interesado deberá acompañar a seguinte documentación:  Memoria xustificativa do interese social ou utilidade municipal da actividade económica.  Alta censal da empresarial.  Documentación acreditativa ou, no seu defecto, declaración xurada de que cumpre as condicións para a consideración de nova actividade, nos termos regulados no apartado b do presente artigo.  Xustificación da creación de emprego: Deberá achegarse informe de vida laboral referido aos traballadores por conta allea, da empresa da cal se solicita que sexa declarada de especial interese, expedida pola Tesourería Xeral da Seguridade Social. e) A bonificación da cota pola creación de emprego poderá manterse durante os tres exercicios seguintes ao da data de creación da nova actividade económica. A tal efecto, durante os primeiros quince días de cada exercicio, deberá acreditar mediante a presentación do tc2 que se mantén a creación de emprego que deu lugar o dereito de bonificación. No suposto de non presentar a documentación acreditativa, ou de non manterse as condicións que deron lugar o dereito da bonificación, incoarase expediente de reintegro. f) A presente bonificación só resultará aplicable ao local principal onde se desenvolva a actividade. No suposto de existir varios, o suxeito pasivo poderá optar por cal deles solicita a bonificación. g) Tendo en conta que o imposto se devenda o día 1 de xaneiro, as bonificacións concedidas durante o exercicio, terán efectividade para o exercicio seguinte. Artigo 7.–Base impoñible e liquidable.1. A base impoñible deste imposto estará constituída polo valor catastral dos bens inmobles, que se determinará, notificará e será susceptible de impugnación conforme ó disposto nas normas reguladoras do Catastro Inmobiliario.2. A base liquidable deste imposto será o resultado de practicar na base impoñible a redución que legalmente se establece nos artigos 67 a 70 do RDL 2/2004, do 5 de marzo (TR da Lei Reguladora das Facendas Locais resulte da nova Ponencia. Dita redución aplicarase durante un período de nove anos a contar dende a entrada en vigor dos novos valores catastrais, sen perxuízo do disposto no ar.70 do TRLFL. A contía da redución será o resultado de aplicar un coeficiente redutor, único para tódolos inmobles afectados do municipio, a un compoñente individual da redución, calculado para cada inmoble. O coeficiente redutor terá o valor de 0,9 o primeiro ano da súa aplicación e irá diminuíndo en 0,1 anualmente ata a súa desaparición. O compoñente individual da redución será, en cada ano a diferencia positiva entre o novo valor catastral que corresponda o inmoble no primeiro exercicio da súa vixencia e a base liquidable do exercicio inmediato anterior o da entrada en vigor do novo valor catastral, salvo cando concorran as circunstancias do art.69 do TRLFL. Artigo 8.–Cota tributaria.1. A cota íntegra deste imposto será o resultado da aplicación á base liquidable dos tipos de gravame recollidos neste artigo. a) O tipo de gravame para os bens inmobles urbanos será do 0,51%. b) O tipo de gravame para os bens inmobles rústicos será do 0,629%. c) O tipo de gravame para os bens inmobles de características especiais será do 1,3%. d) A cota líquida obterase minorando da cota íntegra o importe das bonificacións previstas no artigo 6 e 7 desta Ordenanza. Artigo 9.–Devengo e período impositivo.1. O imposto devengarase o primeiro día do período impositivo.2. O período impositivo coincide co ano natural.3. Os feitos, actos e negocios que deban ser obxecto de declaración ou comunicación ante o Catastro Inmobiliario terán efectividade no devengo deste imposto inmediatamente posterior ó momento no que se produzan efectos catastrais. Disposición transitoria Resultará aplicable a bonificación de ata o 95% da cota integra do imposto a favor de inmobles urbanos nos que se desenvolvan actividades económicas que sexan declaradas de especial interese municipal por concurrir circunstancias de fomento de emprego, a aqueles suxeitos pasivos do imposto que iniciasen a súa actividade con posterioridade a data do acordo plenario de subscripción do protocolo de actuación entre a Xunta de Galicia e a Federación Galega de Municipios e Provincias para fomentar a implantación e fixación de empresas en Galicia mediante a creación da iniciativa “Concellos Doing Bussines de Galicia”, isto é, con posterioridade ao 31/1/2018, quenes deberán solicitar a bonificación antes do 31/12/2018 e terá efectos para o exercicio 2019. Disposicións finais A presente modificación entrará en vigor o día seguinte da súa publicación no Boletín Oficial da Provincia, permanecendo en vigor en tanto non se acorde a súa modificación ou derrogación expresas.